b'\n_START_ARTICLE_\nOhivirtausmoottori\n_START_PARAGRAPH_\nOhivirtausmoottori (my\xc3\xb6s puhallinmoottori, engl. turbofan) on suihkumoottori, jossa osa virtauksesta ohittaa moottorin eri vaiheet (korkea- ja matalapainevaiheet), kun taas turbojettimoottorissa virtaus kulkee koko moottorin l\xc3\xa4pi. _NEWLINE_Ohivirtausmoottorin ensimm\xc3\xa4isess\xc3\xa4 vaiheessa on puhallin, joka saa k\xc3\xa4ytt\xc3\xb6voimansa moottorin turbiinivaiheesta. Moottoria, joka saa suuren osan ty\xc3\xb6nt\xc3\xb6voimasta puhaltimelta sanotaan suuren ohivirtauksen moottoriksi._NEWLINE_Useat modernit matkustajakoneet k\xc3\xa4ytt\xc3\xa4v\xc3\xa4t korkean ohivirtaussuhteen moottoreita, kun taas modernit h\xc3\xa4vitt\xc3\xa4j\xc3\xa4lentokoneet k\xc3\xa4ytt\xc3\xa4v\xc3\xa4t j\xc3\xa4lkipolttimella varustettuja matalan ohivirtaussuhteen moottoreita._NEWLINE_Ohivirtaus j\xc3\xa4\xc3\xa4hdytt\xc3\xa4\xc3\xa4 moottoria ja hidastaa kaasuvirtausta, mik\xc3\xa4 v\xc3\xa4hent\xc3\xa4\xc3\xa4 melua ja parantaa hy\xc3\xb6tysuhdetta kun kaasuvirtaus on l\xc3\xa4hemp\xc3\xa4n\xc3\xa4 koneen rakennenopeutta.'